კურუ (მდინარე)

კურუ () — მდინარე საფრანგეთის გვიანის ჩრდილოეთით, ჩაედინება ატლანტის ოკეანეში. მიედინება კურუს კომუნის ტერიტორიაზე. ქმნის ესტუარს, სადაც მდებარეობს ქალაქი კურუ[1] და აგებულია იახტების გასაჩერებელი ადგილი.

 ჰიდროგრაფია 
მდინარე იწყება ბაგოტის მთების სამხრეთ-დასავლეთით[1], ეკვატორიალური ტყეების შემაღლებულ ადგილას. მისი სიგრძე შეადგენს 143,7 კმ-ს. 

 ეკოლოგია 
წყალი მდინარეში ტყის ნიადაგიდან გამოჟონილი ჭუჭყის გამო ძლიერ მღვრიეა, როგორც ჯუნგლების სხვა მდინარეებში. სანასოსე სადგურის სიახლოვეს, რომელიც ქალაქ კურუს ამარაგებს სასმელი წყლით, მდებარეობს ოქროს მომპოვებელი საბადო, რომლიდანაც იჟონება ვერცხლისწყალი მდინარის ერთ-ერთ შენაკადში.

 ფაუნა 
მდინარეში ბინადრობს თევზის 73 სახეობა, რომელთა დიდი ნაწილი მიეკუთვნება ქარაცინებს (29 სახეობა) და ლოქოებს (25 სახეობა). ბევრ სახეობას ადგილობრივი მოსახლეობა იყენებს საკვებად. მდინარის ნაპირებზე ბინადრობს ამერიკული შავი კატარტა ().

სქოლიო

კატეგორია:საფრანგეთის გვიანის მდინარეები